Ministru kabineta rīkojuma projekta „Grozījumi Ministru kabineta 2012.gada 28.augusta rīkojumā Nr.412 „Par finansējuma piešķiršanu Jaunā Rīgas teātra ēkas Lāčplēša ielā 25, Rīgā, būvniecības projekta izdevumu segšanai”” sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts „Grozījumi Ministru kabineta 2012.gada 28.augusta rīkojumā Nr.412 „Par finansējuma piešķiršanu Jaunā Rīgas teātra ēkas Lāčplēša ielā 25, Rīgā, būvniecības projekta izdevumu segšanai”” (turpmāk – Ministru kabineta rīkojuma projekts) sagatavots, lai precizētu Ministru kabineta 2012.gada 28.augusta rīkojumā Nr.412 „Par finansējuma piešķiršanu Jaunā Rīgas teātra ēkas Lāčplēša ielā 25, Rīgā, būvniecības projekta izdevumu segšanai”” dotos uzdevumus. |
| 2. | Pašreizējā situācija un problēmas | Pamatojoties uz Ministru kabineta 2012.gada 28.augusta rīkojuma Nr.412 „Par finansējuma piešķiršanu Jaunā Rīgas teātra ēkas Lāčplēša ielā 25, Rīgā, būvniecības projekta izdevumu segšanai” (turpmāk – Ministru kabineta rīkojums Nr.412):  – 1.punktu, likuma "Par valsts budžetu 2013.gadam" ilgtermiņa saistībās paredzēts finansējums valsts akciju sabiedrībai „Valsts nekustamie īpašumi” (turpmāk – VNĪ) Jaunā Rīgas teātra ēkas Lāčplēša ielā 25, Rīgā, rekonstrukcijas izdevumu segšanai 5 176 135 latu apmērā, t.sk.:   * 2013.gadā – 365 588 lati; * 2014.gadā – 1 484 400 lati; * 2015.gadā – 2 199 096 lati; * 2016.gadā – 1 127 051 lati;   – 2.punktu, Jaunajam Rīgas teātrim paredzēts finansējums ēkas Lāčplēša ielā 25, Rīgā (nekustamā īpašuma kadastra Nr. 0100 022 0070), nomas maksas izdevumu segšanai VNĪ:   * 2016.gadā – 72 641 lati; * no 2017.gada katru gadu 145 282 lati;   – 3.punktu, Finanšu ministrijai (VNĪ) dots uzdevums nodrošināt Jaunā Rīgas teātra ēkas Lāčplēša ielā 25, Rīgā, rekonstrukcijas darbu pabeigšanu līdz 2016.gada 30.jūnijam, nosakot, ka plānotais nomas līguma sākuma termiņš ir 2016.gada 1.jūlijs;   * 6.2.apakšpunktu, Kultūras ministrijai sadarbībā ar Finanšu ministriju dots uzdevums līdz 2013.gada 15.janvārim normatīvajos aktos noteiktā kārtībā iesniegt Ministru kabinetā rīkojuma projektu par Jaunā Rīgas teātra ēkas Lāčplēša ielā 25, Rīgā, rekonstrukcijas darbu ietvaros veicamo pārcelšanās un aprīkojumu iegādes izdevumu iekļaušanu likumprojekta „Par valsts budžetu 2014.gadam” ilgtermiņa saistībās.   Ņemot vērā Ministru kabineta rīkojumā Nr.412 dotos uzdevumus, tika uzsākts darbs, lai nodrošinātu Jaunā Rīgas teātra ēku Lāčplēša ielā 25, Rīgā, rekonstrukciju.  Būvniecības projekta īstenošana tika uzsākta saskaņā ar būvniecības aktivitāšu laika grafiku, atbilstoši kuram tika pabeigti pirmsprojekta sagatavošanas darbi un 2012.gada oktobrī tika uzsākta iepirkuma dokumentācijas sagatavošana tehniskā projekta izstrādes darbiem. Iepirkums tika plānots kā atklāts konkurss, kuru bija plānots izsludināt 2013.gada 1.ceturksnī, tomēr, ņemot vērā objekta nozīmību un sabiedrības pastiprināto uzmanību, tika pieņemts lēmums mainīt iepirkuma procedūru un organizēt Arhitektūras ideju konkursu (metu konkursu). 2013.gada 15.jūlijā tika iesniegti metu konkursa piedāvājumi, kuru izvērtēšanu tiek plānots pabeigt 2013.gada augustā. Tehniskā projekta izstrāde tiek plānota līdz 2014.gada jūnijam. Būvniecības darbu uzsākšana plānota 2014.gada novembrī, bet objekta nodošana ekspluatācijā tiek plānota līdz 2016.gada 31.decembrim.  Līdz ar to atbilstoši precizētajam būvniecības darbu izpildes laika grafikam, nepieciešami grozījumi Ministru kabineta rīkojumā Nr.412, lai pagarinātu (aktualizētu) rekonstrukcijas darbu pabeigšanas termiņu no sākotnēji plānotā 2016.gada 30.jūnija līdz 2016.gada 31.decembrim, precizētu būvniecībai paredzēto izmaksu sadalījumu pa gadiem (nemainot tā kopējo apmēru), precizētu nomas līguma sākuma termiņu un Kultūras ministrijai bāzes izdevumos paredzēto finansējumu nekustamā īpašuma Lāčplēša ielā 25, Rīgā, nomas maksas izdevumu segšanai VNĪ (skatīt anotācijas pielikumā).  Ministru kabineta rīkojuma Nr.412 6.2.apakšpunktā dotais uzdevums tika izpildīts un saskaņā ar Ministru kabineta 2013.gada 18.jūnija rīkojumu Nr.251 „Par finansējuma piešķiršanu ēkas Miera ielā 58A, Rīgā, būvniecības projekta un nomas maksas izdevumu segšanai un ēkas Lāčplēša ielā 25, Rīgā, rekonstrukcijas ietvaros veicamo pārcelšanās un aprīkojuma iegādes izdevumu segšanai” (turpmāk – Ministru kabineta rīkojums Nr.251) tika piešķirts finansējums ēkas Miera ielā 58A, Rīgā, būvniecības projekta izdevumu segšanai, nomas maksas izdevumu segšanai VNĪ un apkures izdevumu segšanai un noteikts būvniecības darbu pabeigšanas datums līdz 2014.gada 31.oktobrim. Minētais termiņš ir svarīgs, lai saskaņā ar precizēto būvniecības aktivitāšu laika grafiku, nodrošinātu 2014.gada novembra sākumā būvniecības darbu uzsākšanu ēkās Lāčplēša ielā 25, Rīgā.  Ņemot vērā to, ka Jaunā Rīgas teātra ēku Lāčplēša ielā 25, Rīgā, rekonstrukcijas darbu pabeigšanas termiņš no sākotnēji plānotā 2016.gada 30.jūnija tiek pagarināts līdz 2016.gada 31.decembrim, Ministru kabineta rīkojumā Nr.251 nepieciešami grozījumi, jo nepieciešams precizēt ilgtermiņa saistības 2016.gadā nekustamā īpašuma Miera ielā 58A, Rīgā, daļas nomas maksas un apkures izdevumu segšanai.  Atbilstoši Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 3.pielikumā ietvertajai politikas jomu klasifikācijai Ministru kabineta rīkojuma projekts atbilst budžeta un finanšu politikas jomai. |
| 3. | Saistītie politikas ietekmes novērtējumi un pētījumi | Ministru kabineta rīkojuma projekts šo jomu neskar. |
| 4. | Tiesiskā regulējuma mērķis un būtība | Ministru kabineta rīkojuma projekta tiesiskā regulējuma mērķis ir Ministru kabineta rīkojuma Nr.412 1.1.apakšpunktā minēto ilgtermiņa saistību precizēšana pa gadiem atbilstoši precizētajam būvniecības darbu izpildes laika grafikam un naudas plūsmai (nemainot kopējo finansējuma apmēru), 2.punktā Kultūras ministrijai minētā finansējuma apmēra precizēšana nomas maksas izdevumu segšanai VNĪ un 3.punktā noteiktā rekonstrukcijas darbu pabeigšanas termiņa precizēšana un plānoto nomas līguma sākuma termiņu precizēšana (aktualizēšana).  Tā ietvaros:   * tiek svītrots 1.punkts un papildināts ar 1.1 punktu, precizējot Finanšu ministrijas budžeta ilgtermiņa saistībās paredzētā finansējuma apmēru pa gadiem, paredzot:   Jaunā Rīgas teātra ēku Lāčplēša ielā 25, Rīgā, rekonstrukcijas izdevumu segšanai 2014.gadā – *487 116 euro (342 347 latus)*, 2015.gadā – *1 223 859 euro (860 133 latus)* un 2016.gadā – *5 518 301 euro (3 878 284 latus)*. Rekonstrukcijas izdevumu segšanai 2013. -2016.gadā paredzētais kopējais finansējuma apmērs ir *7 364 977 euro (5 176 135 lati).*  Jaunā Rīgas teātra ēku Lāčplēša ielā 25, Rīgā, rekonstrukcijas izdevumu segšanai nepieciešamā finansējuma apmērs atbilstoši plānotajiem darbiem 2013.gadā ir 95 371 lati. Piedāvājam 2013.gadā samazināt Finanšu ministrijai apropriāciju budžeta programmas 41.00.00 „Maksājumu nodrošināšana citām valsts iestādēm un personām” apakšprogrammā 41.13.00 „Finansējums valsts akciju sabiedrības „Valsts nekustamie īpašumi” īstenotajiem projektiem un pasākumiem” ilgtermiņa saistību pasākumam „Dotācija VAS „VNĪ” Jaunā Rīgas teātra ēkas rekonstrukcijai” 270 217 latu apmērā, pārdalot finansējumu uz budžeta programmas 31.00.00 „Budžeta izpilde un valsts parāda vadība” apakšprogrammu 31.02.00 „Valsts parāda vadība”.  – 2.punktā precizēts finansējums valsts sabiedrības ar ierobežotu atbildību „Jaunais Rīgas teātris” nomas maksas izdevumu segšanai VNĪ, neparedzot finansējumu šim mērķim 2016.gadā;   * 3.punktā precizēts (aktualizēts) Finanšu ministrijai (VNĪ) noteiktais Jaunā Rīgas teātra ēku Lāčplēša ielā 25, Rīgā, rekonstrukcijas darbu pabeigšanas termiņš līdz 2016.gada 31.decembrim un objekta plānotais nomas līguma sākuma termiņš no 2017.gada 1.janvāra; * 4.punktā precizēta atsauce uz 1.1 punktu.   Ministru kabineta rīkojuma projekts pilnībā atrisina anotācijas I.sadaļas 2.punktā minētās problēmas. |
| 5. | Projekta izstrādē iesaistītās institūcijas | Finanšu ministrija (VNĪ). |
| 6. | Iemesli, kādēļ netika nodrošināta sabiedrības līdzdalība | Ministru kabineta rīkojuma projekts šo jomu neskar. |
| 7. | Cita informācija | Ministru kabineta rīkojuma projekts skatāms vienlaikus ar Ministru kabineta rīkojuma projektu „Grozījums Ministru kabineta 2013.gada 18.jūnija rīkojumā Nr.251 „Par finansējuma piešķiršanu ēkas Miera ielā 58A, Rīgā, būvniecības projekta un nomas maksas izdevumu segšanai un ēkas Lāčplēša ielā 25, Rīgā, rekonstrukcijas ietvaros veicamo pārcelšanās un aprīkojuma iegādes izdevumu segšanai””. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| Rādītāji | 2013.gads | | Turpmākie trīs gadi (tūkst. latu) | | |
| 2014.g. | 2015.g. | 2016.g. |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo gadu | Izmaiņas, salīdzinot ar kārtējo gadu | Izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | -1 142,0 | -1 339,0 | 2 678,6 |
| 2.1. valsts pamatbudžets | 0 | 0 | -1 142,0 | -1 339,0 | 2 678,6 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 1 142,0 | 1 339,0 | -2 678,6 |
| 3.2. speciālais budžets | 0 | 0 | 1 142,0 | 1 339,0 | -2 678,6 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 |
| 0 | 0 | 0 |
| 5. Precizēta finansiālā ietekme: | X | 0 | 1 142,0 | 1 339,0 | -2 678,6 |
| 5.1. valsts pamatbudžets | 0 | 1 142,0 | 1 339,0 | -2 678,6 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 2013.gadā finansējums budžeta programmas 41.00.00 „Maksājumu nodrošināšana citām valsts iestādēm un personām” apakšprogrammā 41.13.00 „Finansējums valsts akciju sabiedrības „Valsts nekustamie īpašumi” īstenotajiem projektiem un pasākumiem” ilgtermiņa saistību pasākumam „Dotācija VAS „VNĪ” Jaunā Rīgas teātra ēkas rekonstrukcijai” 270 217 latu apmērā tiks samazināts un pārdalīts Finanšu ministrijas budžeta ietvaros uz budžeta programmas 31.00.00 „Budžeta izpilde un valsts parāda vadība” apakšprogrammu 31.02.00 „Valsts parāda vadība”.  Detalizētu informāciju par precizētajiem izdevumiem ilgtermiņa saistībām skatīt anotācijas pielikumā. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Ministru kabineta rīkojuma projekta ietvaros provizoriski aprēķinātais kapitālieguldījumu apmērs var tikt precizēts pēc būvniecības tehniskā projekta izstrādes, pēc būvniecības līguma noslēgšanas, vai būvniecības darbu laikā. Tāpat var tikt precizēts provizoriski aprēķinātais nomas maksas izdevumu apmērs atbilstoši faktiskajām nomas objekta apsaimniekošanas un uzturēšanas izmaksām. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Nepieciešami grozījumi Ministru kabineta 2013.gada 18.jūnija rīkojumā Nr.251 „Par finansējuma piešķiršanu ēkas Miera ielā 58A, Rīgā, būvniecības projekta un nomas maksas izdevumu segšanai un ēkas Lāčplēša ielā 25, Rīgā, rekonstrukcijas ietvaros veicamo pārcelšanās un aprīkojuma iegādes izdevumu segšanai”, ar kuru paredzēts finansējums ēkas Miera ielā 58A, Rīgā nomas maksas un apkures izdevumu segšanai 2014.gadā (2 mēnešiem), 2015.gada (pilnam gadam) un 2016.gadā (6 mēnešiem). Nepieciešami grozījumi, paredzot, ka nomas maksa un apkures izdevumi 2016.gadā nepieciešami pilnam gadam, jo ēku Lāčplēša ielā 25, Rīgā, rekonstrukcijas darbus plānots pabeigt līdz 2016.gada 31.decembrim un objekta plānotais nomas līguma sākuma termiņš no 2017.gada 1.janvāra. Līdz ar to valsts sabiedrība ar ierobežotu atbildību „Jaunais Rīgas teātris” nekustamā īpašuma Miera ielā 58A, Rīgā daļu nomās līdz 2016.gada 31.decembrim, nekā sākotnēji tika plānots līdz 2016.gada 30.jūnijam, kas bija sākotnējais plānotais ēku Lāčplēša ielā 25, Rīgā, rekonstrukcijas pabeigšanas termiņš. |
| 2. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija (VNĪ). |
| 2. | Projekta izpildes ietekme uz pārvaldes funkcijām | Ministru kabineta rīkojuma projekts šo jomu neskar. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Ministru kabineta rīkojuma projekts šo jomu neskar. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Ministru kabineta rīkojuma projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Ministru kabineta rīkojuma projekts šo jomu neskar. |
| 6. | Cita informācija | Nav |

Anotācijas II, V un VI sadaļa – projekts šīs jomas neskar.

Finanšu ministrs A. Vilks

06.09.2013. 12:54

1712

A.Gulbe

67024698, aiga.gulbe@vni.lv